বিরাট কোহলির মনে অহমিকার কোনও ঠাঁই নেই। বেঙ্গালুরুতে ভারত-বাংলাদেশ ম্যাচের ফাঁকে এমন দৃশ্য ধরা পড়েছে, যা অনায়াসে তাঁকে অধিষ্ঠিত করে এক উচ্চতর আসনে। যেখানে ক্রিকেট নগণ্য, টিমম্যানশিপ আসে সর্বাগ্রে।
অনুরাগীদের ভিড়ে মিশে যেতে তাঁর কুণ্ঠা নেই। স্টারসুলভ আচরণ তিনি করেন না। চিন্নাস্বামী স্টেডিয়ামে বিরাট কোহলি তখন ফিল্ডিং করছিলেন বাউন্ডারিতে। দর্শকরা ‘‘বিরাট, বিরাট’’ বলে রব তুলেছিলেন। এর পরে বিরাট কী করলেন? ঘুরলেন, দর্শকদের ইশারায় বললেন, তাঁর নাম নিয়ে নয়, রব উঠুক টিম ইন্ডিয়ার নামে। রব পাল্টে মুহূর্তের মধ্যে ‘‘ইন্ডিয়া, ইন্ডিয়া’’ হয়ে যায়। নীচে রইল সেই ভিডিও। যা এক দর্শক মোবাইলে তুলে টুইটারে আপলোড করে দিয়েছেন।